Han var søn af forpagter på Rosendal Ditlef Jochimsen og Georgine født Larsen. Han blev cand.polyt. 1864, deltog i krigen samme år, var stadsingeniør i Odense Kommune fra 1869 til 1888 og blev efter E. Hersoms død 1888 stadsingeniør i Frederiksberg Kommune, hvilket han var til 1904. Jochimsen blev etatsråd, 1. juli 1885 Ridder af Dannebrog, 21. december 1900 Dannebrogsmand og bar Erindringsmedaljen for Krigen 1864.